CELEX: 32004R0185
Language: lt
Date: 2004-02-02 00:00:00
Title: 2004 m. vasario 2 d. Komisijos reglamentas (EB) Nr. 185/2004, iš dalies keičiantis Reglamentą (EB) Nr. 94/2002, nustatantį išsamias Tarybos reglamento (EB) Nr. 2826/2000 dėl žemės ūkio produktams skirtų informavimo ir skatinimo veiksmų vidaus rinkoje taikymo taisykles

Svarbus teisinis pranešimas

|

32004R0185

Oficialusis leidinys L 029 , 03/02/2004 p. 0004 - 0005

		Komisijos reglamentas (EB) Nr. 185/20042004 m. vasario 2 d.iš dalies keičiantis Reglamentą (EB) Nr. 94/2002, nustatantį išsamias Tarybos reglamento (EB) Nr. 2826/2000 dėl žemės ūkio produktams skirtų informavimo ir skatinimo veiksmų vidaus rinkoje taikymo taisyklesEUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 2000 m. gruodžio 19 d. Tarybos reglamentą (EB) Nr. 2826/2000 dėl žemės ūkio produktams skirtų informavimo ir skatinimo veiksmų vidaus rinkoje [1], ypač į jo 12 straipsnį,kadangi:(1) Komisijos reglamento (EB) Nr. 94/2002 [2] 3 straipsnyje numatyta sudaryti temų ir produktų sąrašus, kuriems gali prireikti informavimo ir (arba) skatinimo priemonių;(2) 1990 m. birželio 26 d. Tarybos reglamentas (EB) Nr. 1907/1990 dėl kiaušinių prekybos tam tikrų standartų [3], reikalauja, inter alia, kad nuo 2004 m. sausio 1 d. maistui skirti kiaušiniai turėtų būti ženklinami kodu, nurodančiu gamintoją ir leidžiančiu nustatyti ūkininkavimo formą;(3) būtų naudinga informuoti vartotojus apie šias naujas kiaušinių ženklinimo taisykles;(4) todėl maistui skirtus kiaušinius reikėtų įtraukti į produktų, kuriems galima būtų taikyti informavimo ir (arba) skatinimo priemones, sąrašą, taip pat apibrėžiant bendrąsias gaires, kaip organizuoti šiame sektoriuje atliekamas kampanijas;(5) atsižvelgiant į šių gairių sudarymo datą bus neįmanoma laikytis dėl maistui skirtų kiaušinių 2004 m. pristatomų programų pirmųjų dalių perdavimui ir patvirtinimui skirtų datų. Atsižvelgiant į poreikį informuoti vartotojus kaip galima greičiau, reikėtų nustatyti specialų terminą tų pirmųjų dalių perdavimui ir patvirtinimui;(6) todėl Reglamentą (EB) Nr. 94/2002 reikėtų atitinkamai iš dalies pakeisti;(7) šiame reglamente numatytos priemonės atitinka jungtiniame žemės ūkio produktų skatinimo vadybos komitetų posėdyje pateiktą nuomonę,PRIĖMĖ ŠĮ REGLAMENTĄ:1 straipsnisReglamentas (EB) Nr. 94/2002 iš dalies keičiamas taip:1. 5 straipsnio 1 dalies antroji pastraipa papildoma taip:"Dėl maistui skirtų kiaušinių 2004 m. pristatomų programų pirmąsias dalis konkreti valstybė narė gauna ne vėliau kaip 2004 m. vasario 29 d.".2. 7 straipsnis iš dalies keičiamas taip:a) 1 dalies antroji pastraipa papildoma taip:"Dėl maistui skirtų kiaušinių 2004 m. pristatomų programų pirmosios dalys išsiunčiamos Komisijai ne vėliau kaip 2004 m. kovo 31 d.";b) 3 dalies antroji pastraipa papildoma taip:"Komisija priima sprendimą dėl 2004 m. pristatomų programų apie su maistui skirtų kiaušinių pirmųjų dalių ne vėliau kaip 2004 m. gegužės 31 d.";3. I priedo b punktas papildomas šia įtrauka:"— Kiaušiniai maistui."4. III priedas papildomas šio reglamento priedo tekstu.2 straipsnisŠis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje, 2004 m. vasario 2 d.Komisijos varduFranz FischlerKomisijos narys[1] OL L 328, 2000 12 23, p. 2.[2] OL L 17, 2002 1 19, p. 20. Reglamentas su paskutiniais pakeitimais, padarytais Reglamentu (EB) Nr. 497/2003 (OL L 74, 2003 3 20, p. 4).[3] OL L 173, 1990 7 6, p. 5. Reglamentas su paskutiniais pakeitimais, padarytais Reglamentu (EB) Nr. 2052/2003 (OL L 305, 2003 11 22, p. 1).--------------------------------------------------PRIEDAS"KIAUŠINIAI MAISTUI1. BENDRA SITUACIJOS ANALIZĖNuo 2004 m. sausio 1 d. maistui skirti kiaušiniai ženklinami ant lukšto kodu, nurodančiu gamintoją ir dedeklėms vištoms auginti naudojamą sistemą. Šį kodą sudaro ūkininkavimo būdą nurodantis skaičius (0 = natūralus vištų auginimas, 1 = ganyklinis vištų auginimas, 2 = lizduose laikomos vištos, 3 = narveliuose laikomos vištos), valstybės narės, kurioje yra gamybos centras, ISO kodas ir atitinkamos valdžios institucijos gamybos centrui suteiktas numeris.2. UŽDAVINIAI- Informuoti vartotojus apie naujus kiaušinių ženklinimo standartus ir išsamiai išaiškinti ant kiaušinių nurodytų kodų reikšmes.- Suteikti informaciją apie kiaušinių gamybos sistemas pagal ant kiaušinių nurodytus kodus.- Suteikti informaciją apie naudojamas atsekamumo metodus.3. TIKSLINĖS GRUPĖS- Vartotojai ir platintojai.- Nuomonės lyderiai.4. PAGRINDINĖ INFORMACIJA- Laikantis Direktyvos 2002/4/EB skelbti ir aiškinti naujus ant kiaušinių žymimus kodus ir įvairias skirtingų kiaušinių kategorijų, kurioms naudojami kodai, savybes.5. PAGRINDINIAI KANALAI- Elektroniniai kanalai (internetas ir kt.).- Spausdinta medžiaga (brošiūros, informaciniai lapeliai ir kt.).- Informavimas prekybos vietose.- Reklamavimas spaudoje ir žurnaluose apie maistą, moterims ir kt.- Ryšiai su žiniasklaidos priemonėmis.6. PROGRAMŲ TRUKMĖ12–24 mėnesiai.7. NUMATOMAS BIUDŽETAS4 milijonai eurų."--------------------------------------------------